তাঁর যে এমন শুভাকাঙ্খী আছে, সেটা বোধহয় জানতেন না অদিতি। যাক গে, সুপারিশের জোরে তিনি সঞ্জয় লীলা বনশালীর ‘পদ্মাবতী’তে রণবীর সিংহের স্ত্রীয়ের চরিত্রে অভিনয় করছেন।
জয়ার নাকি অদিতিকে বরাবারই ভাল লাগে। নায়িকার রূপের প্রশংসায় পঞ্চমুখ ধন্যিমেয়ে। সঞ্জয়কে বলে বসেছিলেন, সে কথা। আলাউদ্দিন খলজির স্ত্রীয়ের চরিত্রের জন্য তাই অদিতিকে বাছলেন পরিচালক। দীপিকা পাড়়ুকোন, রণবীর সিংহ, শাহিদ কপূরেরা ‘পদ্মাবতী’র শ্যুটিং শুরু করে দিয়েছেন। গুরুত্বপূর্ণ হলেও অদিতির চরিত্রটা ততটা বড় নয়। কিন্তু তাতে কী! সঞ্জয়ের এই ছবি ‘বাজিরাও মস্তানি’র থেকেও বড় হতে চলেছে সেটা সকলেই জানেন। অদিতিই বা সুযোগটা হাতছাড়া করেন কী করে!